เกินคาด! เงินเฟ้อสหรัฐ ก.ย. ขยายตัว 8.2%
สหรัฐ เปิดตัวเลขเงินเฟ้อเดือนก.ย. สูงกว่าคาดการณ์ เพิ่มขึ้น 8.2% ซึ่งสูงกว่าที่นักวิเคราะห์คาดการณ์ที่ระดับ 8.1%
สหรัฐ เปิดตัวเลขเงินเฟ้อเดือนก.ย. สูงกว่าคาดการณ์ เพิ่มขึ้น 8.2% ซึ่งสูงกว่าที่นักวิเคราะห์คาดการณ์ที่ระดับ 8.1%
13 ต.ค. 2565

กระทรวงแรงงานสหรัฐ เปิดเผยว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค เพิ่มขึ้น 8.2% ในเดือนก.ย. เมื่อเทียบรายปี โดยสูงกว่าที่นักวิเคราะห์คาดการณ์ที่ระดับ 8.1% เมื่อเทียบรายเดือน ดัชนี CPI เพิ่มขึ้น 0.4% ในเดือนก.ย. สูงกว่าที่นักวิเคราะห์คาดการณ์ที่ระดับ 0.3%
ขณะเดียวกัน ดัชนี CPI พื้นฐาน ซึ่งไม่นับรวมหมวดอาหารและพลังงาน เพิ่มขึ้น 6.6% ในเดือนก.ย. เมื่อเทียบรายปี โดยสูงกว่าที่นักวิเคราะห์คาดการณ์ที่ระดับ 6.5% เมื่อเทียบรายเดือน ดัชนี CPI พื้นฐานปรับตัวเพิ่มขึ้น 0.6% ในเดือนก.ย. เพิ่มขึ้นต่อเนื่องเป็นเดือนที่สอง
สำหรับตัวเลขดังกล่าวแสดงให้เห็นว่า สหรัฐยังคงเผชิญกับปัญหาเงินเฟ้ออยู่และไม่มีทีท่าว่าจะชะลอตัวลงในระดับที่อาจทำให้ธนาคารกลางสหรัฐ (เฟด) เลิกปรับขึ้นดอกเบี้ย